女执懿筐,遵彼微行,爰求柔桑释义
女拼音:nǚ 解释:【丑集下】【女】女·康熙筆画:3·部外筆画:0
〔古文〕\ud842\ude30【唐韻】【正韻】尼呂切【集韻】【韻會】碾與切,\ud840\udc24茹上聲。【博雅】女,如也。言如男子之敎,人之陽曰男,隂曰女。【易·繫辭】坤道成女。【詩·小雅】乃生女子,載寢之地,載衣之裼,載弄之瓦。【禮·內則】女子生,設帨於門右。【淮南子·地形訓】土地各以類生,澤氣生女。
又已嫁曰婦,未字曰女。【禮·曾子問】嫁女之家,三夜不息燭,思相離也。
又星名。須女四星,主布帛,爲珍寶藏,一名婺女。十二月旦在北,二月旦中。
又織女三星,天女也,主苽果絲帛,\ud840\udc24見【星經】。
又水名。【山海經】嶧臯之山,其水出焉,東流注于激女之水。
又\ud852\udce5女,九天妃也。黃帝與蚩尤戰,不勝,歸太山,遇一婦人,曰:吾所謂\ud852\udce5女者。見【\ud852\udce5女戰法】。
又金女,西王母也,厥姓緱氏,見【集仙錄】。
又靑女,霜神也,至秋三月地氣下藏,靑女乃出,以降霜雪,見【淮南子·天文訓】。
又奼女,丹汞也。河上奼女,得火則飛,見【參同契】。
又國名。女子國,在巫咸北。【郭璞·圖贊】女子之國,浴于黃水。乃媷乃字,生男則死。
又東女國,女主號賔就。見【唐書·西域傳】。
又扶桑東千里有女國,其人容貌端正,身體有毛,見【通考】。
又姓。湯賢臣女鳩,女房,漢賢良女敦,晉大夫女叔寬。
又梵言阿摩,此言女,言母。蘇弗室利,此言善女。
又鸚䳇名雪衣女,見【漢武外傳】。鵲名神女,見【古今注】。蜆名縊女,見【爾雅·釋蟲】。螟蛉名戎女,見【毛詩·註疏】。
又【集韻】【韻會】\ud840\udc24忍與切。同汝,對我之稱。
又【廣韻】【集韻】【韻會】\ud840\udc24尼據切,茹去聲。以女妻人曰女。【書·堯典】女于時。
解释:【卷十二】【女】『說文解字』
婦人也。象形。王育說。凡女之屬皆从女。尼呂切〖注〗\ud842\ude30,古文。
『說文解字注』
(女)婦人也。男、丈夫也。女、婦人也。立文相對。喪服經每以丈夫婦人連文。渾言之女亦婦人。析言之適人乃言婦人也。左傳曰。君子謂宋共姬女而不婦。女待人。婦義事也。此可以知女道婦道之有不同者矣。言女子者對男子而言。子皆美偁也。曰女子子者、系父母而言也。集韵曰。吳人謂女爲娪。牛居切。靑州呼女曰娪。五故切。楚人謂女曰女。奴解切。皆方語也。象形。王育說。不得其居六書何等、而惟王育說是象形也。葢象其揜斂自守之狀。尼呂切。五部。小徐王育說三字在从女下。凡女之屬皆从女。